“Reeva se dood is satan se skuld”Reeva Steenkamp ŉ Pastoor het Vrydag gesê Oscar Pistorius kan nie blameer word vir die afsterwe van sy meisie, Reeva Steenkamp nie, en dat hy gebed nodig het. “Oscar het haar [Steenkamp] nie vermoor nie, satan het hom dit maak doen. Ek bid dat God hom sal help,” het ds. Isaac Malaza gesê. “Ek het vandag gekom om vir Oscar te bid. Hy moenie weer so iets doen wat gesinne se harte sal breek nie.” Hy sê Steenkamp se ouers en familie is ook hartgebroke. Malaza het buite die Pretoriase hooggeregshof gewag waar Pistorius se saak tans aangehoor word. Hy wou vir die atleet bid. Pistorius word van moord met voorbedagte rade beskuldig nadat hy Steenkamp op 14 Februarie 2013 in sy huis doodgeskiet het. Hy het skuld ontken en voer aan hy het haar vir ŉ inbreker aangesien. -SAPA